Държавен вестник, бр. 16, 2009 г., стр. 9

Б Р О Й  16
Д Ъ Р Ж А В Е Н   В Е С Т Н И К
С Т Р .  9
твено частта, посочваща общия финансов ре-
сурс за процедурата, като не може да се изменя
процентът на съфинансиране, както и разме-
рът на безвъзмездната финансова помощ за
отделните проекти, когато такъв е определен.
(9) В случаите по ал. 7 промените в насоките
за кандидатстване се публикуват на Единния
информационен портал за обща информация за
управлението на Структурните фондове и Ко-
хезионния фонд на Европейския съюз в Репуб-
лика България и на интернет страницата на
договарящия орган.
(10) В случаите, в които в рамките на про-
цедура за подбор на проекти се предвиждат
мерки на подпомагане, имащи характер на
държавна помощ по смисъла на чл. 87 от ДЕО
или на минимална помощ съгласно разпоред-
бите на Регламент № 1998/2006 г. на Европейс-
ката комисия, договарящият орган посочва в
насоките за кандидатстване вида на помощта,
позовавайки се изрично на акта на Европейс-
ката комисия, в съответствие с който ще бъде
отпусната помощта.
(11) В случаите по ал. 10 насоките за канди-
датстване следва да съдържат задължително
детайлни правила и условия, гарантиращи пъл-
но съответствие с приложимите разпоредби в
областта на държавните помощи, с оглед осъ-
ществяване от страна на администратора на
помощ на контрол за законосъобразност на
предоставяните помощи по смисъла на Закона
за държавните помощи.
Чл. 15. (1) Формуляри за кандидатстване се
подават в съответствие с условията, посочени в
насоките за кандидатстване.
(2) Всички формуляри за кандидатстване, с
изключение на тези, приложими за проектите
по смисъла на чл. 39 от Регламент № 1083/2006 г.
на Съвета, съдържат модел за представяне на
проектното предложение, който задължител-
но включва:
1. обща цел и специфични цели на проекта;
2. обосновка за съответствие на проекта с
целите и приоритетите на програмата;
3. индикативен план-график на дейностите
по проекта;
4. описание на очакваните резултати, очак-
ван ефект и обосновка за устойчивостта на ре-
зултатите от проекта;
5. бюджет на проекта;
6. декларация за наличие на друго финанси-
ране по проекта, имащо характер на държавна
помощ/минимална помощ, независимо от из-
точника или формата на помощта;
7. декларация за наличие на друго финанси-
ране по проекта или на дейностите по проекта
от държавния бюджет, бюджета на Общността
или друг финансов източник.
(3) Във формуляра се посочват правният
статут на кандидата, наличието на необходи-
мия административен, финансов и технически
капацитет за изпълнение на проекта и се декла-
рират обстоятелствата по чл. 7, ал. 1 и 4.
(4) Кандидатите представят като приложе-
ния към формуляра за кандидатстване всички
документи, изрично изисквани в насоките за
кандидатстване. Кандидатите представят ори-
гинали на документите, посочени в насоките за
кандидатстване, или заверени копия от тях.
Нотариално заверени копия се прилагат само
ако това изрично се изисква в насоките за кан-
дидатстване.
(5) За случаите, в които размерът на безвъз-
мездната финансова помощ надхвърля 600 000
лв., договарящият орган изисква към формуля-
ра за кандидатстване да се представя и одитор-
ски доклад за извършен независим финансов
одит, изготвен от регистриран одитор, за пред-
ходната година. Това изискване се посочва и в
насоките за кандидатстване.
(6) Изискването по ал. 5 не се прилага за
бюджетните предприятия.
(7) За бюджетните предприятия видът на
документите по ал. 4 се определя от договаря-
щия орган в насоките за кандидатстване.”
§ 8. Членове 16—32 се изменят така:
“Чл. 16. (1) Преди представяне на проект-
ните предложения кандидатите могат да ис-
кат разяснения във връзка с процедурата за
предоставяне на безвъзмездна финансова по-
мощ по ред, определен в насоките за канди-
датстване, в които се посочва краен срок за
задаване на въпроси и краен срок, в който до-
говарящият орган отговаря на поставените
въпроси.
(2) Договарящият орган посочва в насоки-
те за кандидатстване адрес за кореспонден-
ция, факс, електронна поща и/или интернет
страница, на които кандидатите да отправят
запитванията си. Договарящият орган публи-
кува “въпроси и отговори” на интернет стра-
ницата си в срокове, посочени в насоките за
кандидатстване.
(3) Не могат да се дават отговори, които
съдържат становище относно съответствието
на конкретен проект или кандидат с условията
за кандидатстване.
Чл. 17. (1) Ръководителят на управляващия
орган утвърждава със заповед списък на физи-
чески лица—външни оценители, които могат
да участват в комисиите по чл. 18, ал. 1.
(2) В списъка по ал. 1 могат да се включват
лица с висше образование с най-малко 3 години
опит в съответната професионална област или
с опит в оценяването на проекти по програми
или оферти по Закона за обществените поръч-
ки. Списъкът съдържа имената на лицата и
професионалното направление, в което са по-
лучили образователно-квалификационната си
степен, професионалните им биографии и науч-
ното им звание или степен, ако имат такива.
(3) Общият списък от външни оценители се
публикува на Единния информационен портал
за обща информация за управлението на Струк-
турните фондове и Кохезионния фонд на Евро-
пейския съюз в Република България.